**ISABEL PALLISERA**

**Escola OCTAVIO PAZ**

**Curs PDI (2011-2012)**

***AVANTATGES I INCONVENIENTS DE L’ÚS DE LA PISSARRA DIGITAL:***

**Avantatges:**

1. Dóna la possibilitat de presentar les pròpies creacions dels alumnes en una pantalla gran i poder remarcar aquelles coses importants de la mateixa.
2. És possible que els alumnes facin presentacions dels seus projectes o tasques.
3. És còmode per buscar informació a la xarxa i donar-la als alumnes al moment.
4. Visionar vídeos informatius sobre el tema que es tracta.
5. És una eina motivant pels alumnes.
6. Estar al dia amb les noves tecnologies, interessants pels nostres alumnes. Per a poder ensenyar-les abans les hem d’aprendre.
7. Pots crear les teves pròpies pàgines adequades a l’alumnat.

**Inconvenients:**

1. No és possible ser utilitzat a l’hora per tots/es els/les alumnes.
2. S’ha de conèixer molt bé i haver-hi treballat abans per poder funcionar correctament i ràpid.
3. La informació de la xarxa s’ha de tractar amb cura, tenint en compte els alumnes.
4. Pot ocasionar problemàtiques en mestres que no estan acostumats a treballar amb les noves tecnologies i no estan d’acord amb elles.
5. S’ha de donar a conèixer unes eines bàsiques als alumnes per a la seva utilització que pot arribar a ser lenta per no poder-la utilitzar al moment per a tots/es (tot i que, actualment, són alumnes de nova generació digital).
6. La mateixa creació de la pàgina pot ocasionar que no acabis de trobar el que vols.

En el meu cas, no he treballat massa amb les pissarres digitals ja que a les escoles que he estat era un tema nou i a l’aula encara no s’utilitzaven massa. Si per visionar contes ja escanejats o vídeos de la xarxa. Però crec que se li pot treure molt més profit del que estem fent.

Em costa una mica el seu funcionament, perquè no acabo d’entendre – globalment- la manera com puc treballar sinó tinc un objectiu clar del que vull presentar als alumnes. Per tant, crec que és bona idea presentar un projecte per perdre una mica la por a utilitzar aquesta eina.

Si ho comparo amb la pissarra tradicional de guix, els avantatges són múltiples.

***ACTIVITATS QUE FEM A L’ESCOLA:***

Com a mestra d’educació física, en un dia de pluja, em seria útil per realitzar un jclic i que, per parelles, sortissin a fer una activitat cadascú. O visionar un vídeo de les Olimpíades o de qualsevol esport que estiguem treballant.

A les matèries d’aula els hi veig més possibilitats.

1. Exposar la lectura a la pantalla i subratllar allò més important i que els alumnes ho marquin. La resta segueix amb el seu llibre.
2. Buscar informació a la xarxa. O fer un enllaç a una wiki prèviament elaborada amb tot de webs d’interès.
3. Corregir els exercicis elaborats. Exemple: faltes en un text, operacions matemàtiques, etc.
4. Presentar els treballs dels alumnes en grup.
5. Preparar presentacions.
6. Que els alumnes sortint a resoldre exercicis i aprenguin el seu funcionament.

***PROJECTE DE PDI:***

El faig amb la Montserrat, mestra d’educació especial i el centrarem per alumnes d’educació infantil que necessiten un reforç. Com a exemple: activitats centrades en el sistema espaial (a sota, a sobre, al costat, etc.), que també té relació amb el treball de la psicomotricitat.